[{"text_idx": "#000001", "text": "Sut yr ydym yn addasu ein ffyrdd o weithio i fod yn ystyriol o\u2019r rhai sydd wedi cael profiadau niweidiol yn ystod plentyndod a thrawma yn eu gorffennol"}, {"text_idx": "#000003", "text": "Yn The Wallich, rydym yn ceisio creu Amgylcheddau sy\u2019n Ystyriol o Gyflwr Seicolegol (PIE) er mwyn i\u2019n defnyddwyr gwasanaeth ymgysylltu\u2019n llwyddiannus a\u0302 gwasanaethau \u2013 gan ystyried eu hanes a\u2019u profiadau cyn ymgysylltu a\u0302 ni."}, {"text_idx": "#000005", "text": "Bydd trawma heb ei ddatrys yn llywio barn rhywun am y byd. Mae eu hymddygiad, sy\u2019n aml yn ymateb i drawma, fel arfer yn cael ei labelu fel anghenion cymhleth neu luosog."}, {"text_idx": "#000006", "text": "O gymharu a\u0302\u2019r boblogaeth gyffredinol, mae pobl ag un neu fwy ACE yn fwy tebygol o:"}, {"text_idx": "#000008", "text": "Fodd bynnag, nid yw\u2019r ffaith bod rhywun wedi profi trawma yn eu gorffennol yn golygu y dylent gael eu diffinio gan hyn, ond dylai gwasanaethau ei ystyried wrth gynnig cymorth."}, {"text_idx": "#000009", "text": "Mae perthnasoedd iach yn allweddol i wella ar o\u0302l trawma"}, {"text_idx": "#000010", "text": "Ceisiwn wneud popeth o fewn ein gallu i sicrhau bod meithrin perthynas yn ganolog i\u2019n Hamgylcheddau sy\u2019n Ystyriol o Gyflwr Seicolegol."}, {"text_idx": "#000011", "text": "Rydym yn dileu unrhyw rwystrau ffisegol neu seicolegol a allai atal rhywun rhag derbyn help a gwneud y gorau o\u2019r cymorth sydd ar gael."}, {"text_idx": "#000013", "text": "Yr hyn sydd angen i chi ei wybod"}, {"text_idx": "#000014", "text": "Gall Amgylchedd sy\u2019n Ystyriol o Gyflwr Seicolegol ymddangos yn anodd ac yn gymhleth i\u2019w ddeall, ond yn The Wallich rydym ni\u2019n credu ei fod yn eithaf syml:"}, {"text_idx": "#000015", "text": "Mae dilyn dull PIE yn golygu byw ein gwerthoedd a rhoi perthnasoedd wrth galon popeth a wnawn, cael rhywfaint o ddealltwriaeth i arwain ein gwaith a chofio i fyfyrio ar ein profiadau a dysgu ohonynt."}, {"text_idx": "#000016", "text": "Rydym ni\u2019n dosturiol bob amser."}, {"text_idx": "#000017", "text": "Adeiladu a chynnal perthnasoedd iach yw\u2019r allwedd i\u2019n gwaith."}, {"text_idx": "#000018", "text": "Mae\u2019r maes hwn yn golygu defnyddio ymwybyddiaeth o ddamcaniaethau neu ddulliau seicolegol i\u2019n helpu i ddeall y bobl rydym ni\u2019n gweithio gyda nhw, a ni ein hunain."}, {"text_idx": "#000019", "text": "Yn The Wallich, ein dealltwriaeth o drawma a\u2019r egwyddorion sy\u2019n ystyriol o drawma yw sylfaen ein Hamgylcheddau sy\u2019n Ystyriol o Gyflwr Seicolegol."}, {"text_idx": "#000020", "text": "Rydym yn ddilys. Rydym yn deall bod staff gwydn sydd wedi\u2019u hyfforddi\u2019n dda yn hanfodol i lwyddiant PIE, felly mae lles staff a pherthnasoedd cefnogol a myfyriol yn allweddol."}, {"text_idx": "#000021", "text": "Mae\u2019r maes hwn yn golygu, pan fydd pethau\u2019n anodd neu\u2019n mynd yn dda, y byddwn yno i gefnogi, adrodd yn o\u0302l a dathlu. Mae ein hyfforddiant amrywiol yn parhau i dyfu i ddiwallu anghenion ein staff."}, {"text_idx": "#000022", "text": "Mae\u2019r maes hwn yn golygu meddwl am yr holl lefydd a mannau mae ymgysylltu\u2019n digwydd a\u2019u gwneud yn hygyrch, yn groesawgar, yn barchus ac yn ddiogel i bawb."}, {"text_idx": "#000023", "text": "Yn ogystal a\u0302\u2019n hadeiladau a\u2019n swyddfeydd, mae hyn yn cynnwys mannau a llefydd allanol, y rhwydweithiau a\u2019r systemau ehangach y mae\u2019n rhaid i\u2019n cymuned ymgysylltu a\u0302 nhw ac, yn bwysig, pwysleisio a mynd i\u2019r afael a\u0302 nhw lle mae\u2019r rhain yn heriol."}, {"text_idx": "#000024", "text": "Mae\u2019r maes hwn yn golygu ein bod bob amser yn ceisio myfyrio er mwyn parhau i ddysgu, i fod yn onest am yr hyn sy\u2019n gweithio a\u2019r hyn nad yw\u2019n gweithio, ac i roi\u2019r dysgu hwnnw ar waith, er mwyn i ni a\u2019n gwasanaethau barhau i esblygu."}, {"text_idx": "#000025", "text": "Mae hyn hefyd yn golygu rhannu ein dysgu ag eraill."}, {"text_idx": "#000027", "text": "Rydym yn benderfynol. Mae\u2019r maes hwn yn golygu ein bod yn rhoi PIE ar waith yn ein gwaith ymarferol o ddydd i ddydd."}, {"text_idx": "#000028", "text": "Dylai ein rheolau a\u2019n gweithdrefnau gweithredu fod yn ystyriol o drawma, yn glir, yn gyson ac yn gadarnhaol o ran bwriad. Mae defnyddwyr gwasanaeth yn cael eu gwerthfawrogi a dylent gael cymaint o gyfleoedd a\u0302 phosibl i gymryd rhan mewn digwyddiadau."}, {"text_idx": "#000029", "text": "Rydym yn ymatebol i unigolion ac yn teilwra profiadau i ddiwallu eu hanghenion, gan ymateb i anghenion staff a gwasanaethau ar yr un pryd."}, {"text_idx": "#000030", "text": "Pam fod PIE yn bwysig?"}, {"text_idx": "#000032", "text": "\u201cDylid comisiynu a darparu gwasanaethau cymorth gan ddefnyddio dull gweithredu sy\u2019n ystyriol o gyflwr seicolegol ac sy\u2019n cydnabod effaith trawma ac yn ymateb yn briodol i hynny.\u201d"}, {"text_idx": "#000033", "text": "Yn The Wallich, ystyriwn ein hunain yn arweinwyr yn y maes hwn a byddwn yn parhau i ddatblygu ein gwasanaethau a rhannu arfer da."}, {"text_idx": "#000034", "text": "Sut alla i gael gwybod mwy am PIE?"}, {"text_idx": "#000035", "text": "Os hoffech wybod mwy am sut rydym yn gweithredu \u2018PIE\u2019 ar gyfer ein prosiectau, cysylltwch a\u0302\u2019n Rheolwr Datblygu Gweithredol PIE, Anthony Vaughan."}, {"text_idx": "#000036", "text": "Datganiadau a Pholisi\u0308au The Wallich"}]